комедийни истории за Шпиони
Конференция за шпиони в България. Целият хотел е зает и няма свободни стаи. По тази причина се налага двама руски агенти да делят стая с двамата представители от България. Руснаците са си в стаята. Преди да се качат в стаята, един от българите решава приятно да изненада руските си колеги, като на рецепцията поръчва 4 чаши чай. Българите се качват в стаята и там настъпва неловка тишина и оглеждане от глава до пети. За да разведри обстановката, българинът който е поръчал чая, решава да си направи шега, хваща нощната лампа и говори гневно на фасонката:
- Казах, че искам 4 чаши чай... не утре, а СЕГА!!! 
В този момент на вратата се чука и камериерките носят 4 чаши чай. Руските шпиони се споглеждат... и директно се изнасят от стаята...